212 



G. Heinzel, 



paralleli, circiter 15. Folioli basis postica callo duro, verrucoso, brunneo, 

 extra latera protuberante, adeo instructa est, ut hic antice in conspe- 

 ctum veniat, et obtusutn aculeolum subinde imitetur. 



His praemissis ad rem accedo, disserens: 



DE GESTITALiIBIJS MACROZAMIAE PREISSII. 



A. GENITALIA MASCULINA. 



I. STRUCTURA ANATOMICA. 



Genitalia masculina componuntur ex organis phylloideis squa- 

 raaeformibus, quae, spiraliter circa rhachin communem disposita, ita 

 ut conum masculinum efficiant, tergo granula elliptica, rima longitu- 

 dinali dehiscentia, ferunt. Primum igitur mihi disserendum erit de 

 organis squamaeformibus, deinde de granulis, eorumque nexu cum 

 organo squamaeformi, denique de materie in granulis inclusa. 



1. DE ORGANIS SQUAMAEFORMIBUS. 

 n. De epidermide. 



Epidermis organi squamaeformis masculini composita est e cel- 

 lulis parenchymatosis, cubicis, quarum parieles crassissimi striati sunt; 

 Striae enim efficiuntur stratis duraminis (sclerogenii), quod cellula- 

 rum parietibus strata interna induit. Lumina igitur cellularum, 

 quae nonnunquam gummi flavo-lutescenti repleta sunt, Semper fere 

 parva erunt. Cellulae epidermidis sibi arctissime sunt coniunctae, ita 

 ut nunquam ductus intercellulares inventurus sis, nisi forte stomatia 

 hoc nomine appelles, quae revera nihil sunt, nisi ductus intercellulares 

 epidermidis. Stomatia formantur, ut mos est, a binis cellulis satis 

 magnis, semilunaribus, quae partibus concavis sibi sunt approximatae, 

 Stoma vel porum efficientes. Quum vero epidermis crassa sit, hae 

 cellulae stomatiales in fossae cuiusdam tubulosae vel infundibuliformis 

 fundo sunt positae, quae fossa cellulas sibi vicinas epidermidis seiungit. 



